बरेली: बरेली में छात्राओं से लगातार छेड़छाड़ के मामलों को लेकर आज महापंचायत का ऐलान करने वाली विश्व हिंदू परिषद की नेता साध्वी प्राची को आज गिरफ्तार कर लिया गया। उनके साथ अन्य संतों तथा विश्व हिंदू परिषद के कार्यकर्ताओं को गिरफ्तार किया गया है।
बरेली के शेरगढ़ में आज साध्वी प्राची ने छात्राओं से छेड़छाड़ के खिलाफ एक महापंचायत का ऐलान किया था। वह शेरगढ़ में आज महापंचायत करने जा रहीं थी जबकि जिला प्रशासन ने उनको इसके लिए अनुमति नहीं दी थी। इसके बाद विश्व हिंदू परिषद की फायर ब्रांड नेता साध्वी प्राची को गिरफ्तार कर लिया गया। उनके साथ कई अन्य साधू-संत को भी हिरासत में लिया गया है। साध्वी प्राची की गिरफ्तारी के लिए शहर में कई जगह पर जाल बिछाया गया था। ख़ुफिया एजेंसियों के साथ ही एस पी देहात दो कंपनी पीएसी लेकर मैदान में डटे थे। इनकी गिरफ्तारी के बाद कई थाना की फोर्स को पुलिस लाइन में लगाया गया है।